इसको लेकर एक नहीं दो प्रेक्षक जिले में भेजे जा रहे हैं, जिनके सामने ही जिले का निकाय चुनाव संपन्न कराया जाएगा। इनके नामों को भी आयोग ने घोषित कर दिया है। निकाय चुनाव में आयोग डंडा लगाकर चल रहा है। कागजों पर तो नियमों को देखकर प्रत्याशियों की जान सूख सी रही है, तो दिन प्रतिदिन होनी वाली बैठकों में भी अफसराें को आचार संहिता से लेकर आयोग द्वारा दिए गए नियमों के हिसाब से ही प्रत्याशियों के द्वारा पालन कराने के निर्देश दिए जा रहे हैं। जिसके बाद मुख्यालय से लेकर नगरपालिका व पंचायत स्तर पर भी नियमों का पालन कराने के लिए सख्ती की जा रही है।